‘n moedertaal storie – Farriah
‘n moedertaal storie	My oupa aan my ma se kant en my ouma aan my pa se kant was albei my inspirasie vir stories vertel. My gunsteling tyd van klein dogtertjie wees, was ‘n Namibiese koue wintersaand na ons gebad is en lyfies gesmeer was met compher room,om in my oupa se groot bed te spring en dan het my oupa kom sit en vir ons sy weergawe van Jakkels en Wolf vertel. Hy was ‘n meester storie verteller, met die regte dramatiese “pauses” om toe te laat dat die prentjie perfek in jou kop vorm. Ek onthou my liewe oupa se halls sweeties wat hy uitgedeel het as “popcorn” om te geniet terwyl ons die cinema van ons verbeeldingswêreld ingegaan het met sy stories.
My ouma aan my pa se kant was nou weer een met haar kitaar! Sy het die liewe ding leer speel toe sy net so oor die 60 was. Al ons kleinkinders was altyd saam geroep in haar kamer by die damhuis, en daar het ons konsert geoefen. Later die aand moes ons ouers maar geduldig sit en kyk hoe ons weer “daar is n hoender wat ‘n eier nie kon lê” met die gepaste gesigsuitdrukkings sing in die jaarlikse Damhuis konsert.
Vandag is albei van hulle by my ander inspirasie, Jesus.
My storie wat ek hier nou skryf is totaal fiksie. Ek het een aand die storie gedroom, in afrikaans nogal. Dit was meer as vier jaar terug en vanaand, in nagedagtes van my liewe grootouers, gaan ek hom begin skryf.
Kliek hier vir Hoofstuk 1.
Kliek hier vir Hoofstuk 2.
Kliek hier vir Hoofstuk 3
Kliek hier vir Hoofstuk 4
Kliek hier vir Hoofstuk 5
Kliek hier vir Hoofstuk 6
Share this:TweetPrintEmailLike this:Like Loading...	One thought on “‘n moedertaal storie”	Pingback: More than ordinary | Farriah Leave a Reply Cancel reply	Enter your comment here...